《九日送客》
宋代·赵时焕

频来因送客，携酒访仙灵。
归去成何事，重来愧此亭。
天宽野水白，松润石崖青。
倚杖思今古，寒鸥落远汀。

作者简介：赵时焕（一二○一～一二五七），字文晦，初名时敏，字克勤，晋江（今福建泉州）人。魏王廷美九世孙（《宋史·宗室世系表》二三）。宁宗嘉定十三年（一二二○）进士，授侯官尉。理宗淳祐五年（一二四五）除秘书郎，国史院编修、实录院检讨（《南宋馆阁续录》卷八）。八年，出知抚州，移端州，改广西提刑。宝祐三年（一二五五）提举江西茶盐司。五年卒，年五十七。著有《耻斋杂稿》，已佚。事见《后村先生大全集》卷一五八《赵克勤吏部墓志铭》。今录诗四首。